ПРОТОКОЛ № 16
от заседанието на Комисия „Международна дейност” на ВСС, 
проведено на 25.03.2015 г.

	Днес, 25.03.2015 г., сряда, 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:

ПРЕДСЕДАТЕЛ: 		Соня Найденова
ЗАМ.-ПРЕДСЕДАТЕЛ:	Мария Кузманова 
ЧЛЕНОВЕ:			Магдалена Лазарова 
				Михаил Кожарев
				Милка Итова - отсъства

	На заседанието на присъстват експертните сътрудници на комисията: Христина Тодорова – директор на дирекция „Международна дейност” и Страхил Недков - младши експерт–международна дейност, дирекция „Международна дейност” - АВСС.

1.	ОТНОСНО: Среща с Майя Русева, съдия в Софийски апелативен съд, командирована във Върховния касационен съд, член на Консултативния съвет на европейските съдии /ССJE/. 

След проведено обсъждане, 

Комисия „Международна дейност”
Р Е Ш И:

1.1.	ПРИЕМА ЗА СВЕДЕНИЕ предоставената информация от Майя Русева – съдия в Софийски апелативен съд, командирована във Върховен касационен съд и член на Консултативния съвет на Европейските съдии 

2.	ОТНОСНО: Предложение за изчисляване на членски внос за Европейската мрежа на съдебните съвети (ЕМСС).

Комисия „Международна дейност”
Р Е Ш И:

2.1.	ОДОБРЯВА предложението за изчисляване на членски внос за Европейската мрежа на съдебните съвети (ЕМСС).
2.2.	ИЗПРАЩА предложението на комисия „Бюджет и финанси“ по компетентност и за становище.

3.	ОТНОСНО: Уведомление от името на Висшия съвет по правосъдие на Албания във връзка с 10-та Международна конференция на Мрежата на Балканските и Евросредиземноморските съдебни съвети, която ще се проведе на 27-29 май 2015 г. в гр. Тирана, Албания.

Комисия „Международна дейност”
Р Е Ш И:

3.1.	ПРИЕМА за сведение уведомлението от името на Висшия съвет по правосъдие на Албания във връзка с 10-та Международна конференция на Мрежата на Балканските и Евросредиземноморските съдебни съвети, която ще се проведе на 27-29 май 2015 г. в гр. Тирана, Албания.

4.	ОТНОСНО:  Извършен превод на информация от генералния секретар на Хагската академия по международно право. 

Комисия „Международна дейност”
Р Е Ш И:

4.1.	ПРИЕМА за сведение извършения превод на информацията от генералния секретар на Хагската академия по международно право, както и да се изиска допълнителна информация от Министерството на правосъдието.

5.	ОТНОСНО:  Справка, изготвена от Комисия по дисциплинарните производства на Висшия съдебен съвет, във връзка с писмо от Съдебния съвет на Латвия с искане на информация за дисциплинарните дела, образувани срещу съдии, прокурори, адвокати, нотариуси, съдебни изпълнители и синдици.

Комисия „Международна дейност”
Р Е Ш И:

5.1.	ПРИЕМА за сведение справката, изготвена от Комисия по дисциплинарните производства, във връзка с исканата информация от Съдебния съвет на Латвия за дисциплинарните дела, образувани срещу съдии и прокурори.
5.2.	ВЪЗЛАГА на експертите от дирекция „Международна дейност” да извършат превод на предоставената от Комисия по дисциплинарните производства информация и да я изпратят на Съдебния съвет на Латвия.
5.3.	ИЗПРАЩА въпросника в частта за дисциплинарните дела, образувани срещу адвокати, нотариуси, съдебни изпълнители и синдици на Министерство на правосъдието по компетентност. 

6.	ОТНОСНО: Получено писмо по електронна поща от Елена Фурнаджиева – Разпопова, с приложени РМС № 162/13.03.2015 г. и План за действие по Механизма за сътрудничество и оценка за 2015 г. 

Комисия „Международна дейност”
Р Е Ш И:

	6.1. ПРИЕМА ЗА СВЕДЕНИЕ Плана за действие по Механизма за сътрудничество и оценка за 2015 г. 

7.	ОТНОСНО: Покана от ГД „Правосъдие и потребление, общи политики по правосъдие и национални съдебни системи“ на Европейската комисия, във връзка с предстояща среща на Групата на лицата за контакт на националните съдебни системи, която ще се проведе на 30 април 2015 г. в гр.Брюксел, Белгия.

Комисия „Международна дейност”
Р Е Ш И:

7.1.	ОПРЕДЕЛЯ Христина Тодорова – директор на дирекция „Международна дейност“ в АВСС за участие на групата на лицата за контакт на националните съдебни системи, която ще се проведе на 30 април 2015 г. в гр.Брюксел, Белгия.
7.2.	ПЪТНИТЕ разходи са за сметка на Европейската комисия. Пътуването ще се извърши със самолет.
7.3.	РАЗХОДИТЕ за дневни пари за два дни и за медицинска застраховка са за сметка на Висшия съдебен съвет. 
7.4.	ИЗПРАЩА поканата на комисия „Бюджет и финанси“  за сведение и по компетентност.

8.	ОТНОСНО: Извлечение от Протокол № 10 от заседание на комисия „Професионална етика и превенция на корупцията“ на ВСС, проведено на 16.03.2015 г.

Комисия „Международна дейност”
Р Е Ш И:

8.1.	НЕ ПРЕДЛАГА конкретни мерки за постигане на целите, посочени в Стратегията за превенция и противодействие на корупцията в съдебната система, както и срокове за тяхното изпълнение, които да бъдат включени в План – графика за изпълнение на мерките, предвидени в Стратегията за превенция и противодействие на корупцията в съдебната система за 2015 г. 
8.2.	Решението да се изпрати на комисия „Професионална етика и превенция на корупцията”. 

9.	ОТНОСНО: Получена справка от Национален институт на правосъдието за участие на български магистрати и съдебни служители в обучения по линия на международни институции и проекти за 2014 г.

Комисия „Международна дейност”
Р Е Ш И:

9.1.	ПРИЕМА за сведение получената от Националния институт на правосъдието справка за участие на български магистрати и съдебни служители в обучения по линия на международни институции и проекти за 2014 г.

10.	ОТНОСНО: Писмо, получено по електронна поща, от Евгени Георгиев във връзка с посещение на Виктор Шахтер и представители на неговия екип в периода 11 - 13 май 2015 г.  

Комисия „Международна дейност”
Р Е Ш И:

10.1.	ПРИЕМА за сведение писмото от Евгени Георгиев във връзка с посещение на Виктор Шахтер и представители на неговия екип в на 12 и 13 май 2015 г.  
10.2.	 ПРЕДЛАГА  на ВСС да поеме разходите за превод по време на превеждане на обученията за опитни и неопитни съдии и за медиатори на 12 и 13 май 2015 г., както и една официална вечеря за Виктор Шахтер, придружаващите го лица и един /или двама/ членове на комисия „Международна дейност“. 
10.3.	 ИЗПРАЩА преписката на комисия „Бюджет и финанси“  за сведение и по компетентност.

11.	ОТНОСНО: Обобщена информация за отчитане изпълнението на проектите по ОПАК през 2014, изготвена от дирекция „Международна дейност“, във връзка с писмо с изх.№ 91-00-69/04.02.2015 г. на министерство на финансите.
Комисия „Международна дейност”
Р Е Ш И:

11.1.	 ПРИЕМА за сведение Обобщена информация за отчитане изпълнението на проектите по ОПАК през 2014, изготвена от дирекция „Международна дейност“, във връзка с писмо с изх.№ 91-00-69/04.02.2015 г. на Министерство на финансите.
11.2.	Обобщената информация да се изпрати на Управляващия орган на ОПАК за сведение и по компетентност.

12.	 ОТНОСНО:  Проект на дизайн на централния интерфейс на интернет страницата на ВСС. 

Комисия „Международна дейност”
Р Е Ш И:

12.1. ПРИЕМА и ПРЕДЛАГА в проекта на дизайн на централния интерфейс на интернет страницата на ВСС раздел „Международна дейност” да включва следните подраздели:
- Механизъм за сътрудничество и оценка (подраздели: - Доклади на ЕК; - Доклади на ВСС)
- Международни проекти и програми (подраздели: - ВСС; - Органи на съдебната власт и други в сектор „Правосъдие”) 
- Международно сътрудничество (подраздели: - Международни организации; - Двустранни споразумения и спогодби)
- Доклади, анализи и решения (подраздел: - Актове на европейски институции)
12.2. Решението да се изпрати не екипа по Проект „Укрепване на капацитета на ВСС за по-добро управление на комуникационните процеси и повече прозрачност в дейността на съдебната система”. 

ПРЕДСЕДАТЕЛ НА 
КОМИСИЯТА: /П/
                         СОНЯ НАЙДЕНОВА